
 9.5.2007
 BG
 Официален вестник на Европейския съюз
 L 119/1
 РЕГЛАМЕНТ (ЕО) No 501/2007 НА СЪВЕТА
 от 7 май 2007 година
 за изменение на приложение I към Регламент (EИО) No 2658/87 относно тарифната и статистическа номенклатура и Общата митническа тарифа
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за създаване на Европейската общност, и по-специално член 26 от него,
 като взе предвид предложението на Комисията,
 като има предвид, че:
 (1)
 С разширяването на Европейския съюз значително се увеличи броят на малките и средните предприятия (МСП), използващи необработен нелегиран алуминий за производството на полузавършени и завършени промишлени стоки. Освен това пазарната ситуация в рамките на Европейския съюз се промени значително поради закупуването на фирми в Общността от световни индустриални холдинги и допълнителната концентрация на производители на алуминий на световния пазар. Същевременно разходите за електричество — важен ценови фактор в производството на нелегиран алуминий — се увеличиха значително и развитието на световната икономика доведе до недостиг в предлагането на необработен алуминий.
 (2)
 Тези фактори доведоха до значително повишаване на цените на необработения алуминий и до голяма степен изключиха независимите малки и средни предприятия на пазара на нелегиран алуминий от безмитни покупки на този продукт. Поради тази причина заплащането на мита в размер на 6 % за основната суровина излага на риск конкурентоспособността на тези компании и създава опасност голям брой от тях да не могат да оцелеят.
 (3)
 Отстраняването на тези компании от пазара на Общността със сигурност би намалило конкуренцията при полузавършените продукти от алуминий на същия този пазар. В допълнение това отстраняване може да има негативни последици върху заетостта в Общността, особено в някои селски райони в новите държави-членки. Поради тази причина частичното суспендиране на митото за нелегиран алуминий би подобрило в определена степен конкурентоспособността на МСП и така би повишило конкуренцията при полузавършените и завършените продукти от алуминий на пазара на Общността.
 (4)
 Тази ситуация трябва да бъде оценена с оглед въздействието на суспендирането на митата върху предприятията, произвеждащи нелегиран алуминий, които все още съществуват в Общността и в държавите, които са сключили договорености за преференциални тарифи с Европейския съюз. Почти всяко от тези предприятия принадлежи директно или индиректно на големи индустриални холдинги, които се намират извън Европейския съюз. Алуминият, произвеждан в тези предприятия и доставян без мито, се използва предимно за по-нататъшна трансформация в компании, свързани с тези холдинги. Само малък дял от безмитния нелегиран алуминий се предоставя на независими МСП. Независимо от това и отчитайки относително високото ниво на традиционната митническа тарифа от 6 %, автономното частично суспендиране на това мито ще окаже въздействие върху рентабилността на продукцията и на последващите операции по трансформиране от страна на тези компании поради нарасналия ценови натиск върху трансформираните продукти, както и върху необработения алуминий, продаван на свободния пазар на независими компании.
 (5)
 С оглед на тази ситуация следователно изглежда уместно автономното суспендиране на митата да бъде извършено частично. Това ще позволи на независимите МСП да намалят разходите си и да се възползват от значителното увеличаване на конкурентоспособността.
 (6)
 Това частично суспендиране на автономните мита за необработен нелегиран алуминий е необходимо,